ธปท.เผยทุนสำรองอยู่ที่ 1.744 แสนล้านเหรียญสหรัฐ
ธปท.เผยทุนสำรองระหว่างประเทศอยู่ที่ 1.744 แสนล้านเหรียญสหรัฐ เพิ่มขึ้น 300 ล้านเหรียญสหรัฐ คาดเป็นไปตามความจำเป็นในการแทรกแซงบาทลดลง
28 ม.ค. 2554

ธปท.เผยทุนสำรองระหว่างประเทศอยู่ที่ 1.744 แสนล้านเหรียญสหรัฐ เพิ่มขึ้น 300 ล้านเหรียญสหรัฐ คาดเป็นไปตามความจำเป็นในการแทรกแซงบาทลดลง 
ธนาคารแห่งประเทศไทย(ธปท.) รายงานฐานะทุนสำรองระหว่างประเทศ ณ วันที่ 21 ม.ค.ปีนี้อยู่ที่ 1.744 แสนล้านเหรียญสหรัฐ หรือประมาณ 5.346 ล้านล้านบาท เพิ่มขึ้น 300 ล้านเหรียญสหรัฐ หรือประมาณ 9,000 ล้านบาท จากสัปดาห์ก่อนหน้าที่ 1.741 แสนล้านเหรียญสหรัฐ หรือประมาณ 5.308 ล้านล้านบาท ด้านฐานะสุทธิการซื้อขายเงินตราต่างประเทศล่วงหน้าแรกกับเงินบาท(Forward)อยู่ที่ 1.84 หมื่นล้านเหรียญสหรัฐ เพิ่มขึ้น 300 ล้านเหรียญสหรัฐ จาก 1.81 หมื่นล้านเหรียญสหรัฐ
ทั้งนี้ คาดว่าสาเหตุสำคัญที่ทุนสำรองระหว่างประเทศเพิ่มขึ้นเพียงเล็กน้อย น่าจะเป็นเพราะความจำเป็นในการแทรกแซงค่าเงินบาทแข็งค่าลดลงต่อเนื่อง จึงไม่จำเป็นต้องเข้าซื้อเงินเหรียญสหรัฐเข้าเก็บในทุนสำรองมากเหมือนช่วงที่ผ่านมา โดยขณะนี้ค่าเงินบาทมีแนวโน้มอ่อนค่าต่อเนื่อง ตามสกุลในภูมิภาค เคลื่อนไหวอยู่ที่ระดับ 31 บาทต่อเหรียญสหรัฐ จากต้นปีถึงปัจจุบันคิดเป็นการอ่อนค่าลงประมาณ 2% แล้ว
สำหรับฐานเงินหรือปริมาณเงินสดหมุนเวียนในมือประชาชนและเงินฝากของสถาบันการเงินที่ธปท.อยู่ที่ระดับ 1.149 ล้านล้านบาท เพิ่มขึ้น 4,600 ล้านบาท จากสัปดาห์ก่อนอยู่ที่ 1.145 ล้านล้านบาท ถือว่าเพิ่มปกติสอดคล้องกับภาวะเศรษฐกิจที่กำลังฟื้นตัวต่อเนื่อง